b'\n_START_ARTICLE_\nUK Snooker Championship 1978\n_START_SECTION_\nTurnir\n_START_PARAGRAPH_\nLeta 1978 so turnir prvi\xc4\x8d priredili v Prestonu, kjer je turnir potekal vse do leta 1998 in selitve v Bournemouth. Coral Racing, sponzor turnirja, je ostal sponzor turnirja vse do leta 1985._NEWLINE_Najzanimivej\xc5\xa1i dvoboj turnirja je bil kvalifikacijski dvoboj med novincem v profesionalnih vrstah, Terryjem Griffithsom, in Rexom Williamsom, tedaj 17. igralcem sveta. Griffiths je kljub hitremu vodstvu 8-2 dvoboj izgubil, kon\xc4\x8dni izid je bila minimalna Williamsova zmaga 9-8._NEWLINE_Prvenstvo je postreglo z mnogimi presene\xc4\x8denji. Branilec naslova Patsy Fagan je izpadel \xc5\xbee v prvem krogu proti Davidu Taylorju, ki se je na turnirju \xc5\xa1ele po desetih letih poklicne kariere prebil v finale kakega ve\xc4\x8djega turnirja. Taylor je v polfinalu porazil Alexa Higginsa z izidom 9-5 in nato v finalu klonil proti Dougu Mountjoyu. Roy Andrewartha je izlo\xc4\x8dil Johna Spencerja z 9-8, Willie Thorne pa je najprej premagal Raya Reardona z 9-6 ter nato v \xc4\x8detrtfinalu gladko izgubil proti Grahamu Milesu, rezultat je bil 1-9._NEWLINE_V polfinalu je nato Miles izgubil z izidom 1-9, bolj\xc5\xa1i je bil Doug Mountjoy, ki je svojo najbolj\xc5\xa1o igro prihranil za konec in dobil finalni dvoboj proti Taylorju, potem ko je v zadnjem framu odigral niz 120 to\xc4\x8dk._NEWLINE_Finale turnirja je prena\xc5\xa1ala britanska televizija BBC v svoji oddaji Grandstand, dvoboj je komentiral Ted Lowe.\n_START_SECTION_\nNagradni sklad\n_START_PARAGRAPH_\nZmagovalec: 3.500 \xc2\xa3_NEWLINE__NEWLINE_Skupaj: 12.500 \xc2\xa3\n_START_SECTION_\nKvalifikacije\n_START_PARAGRAPH_\nWillie Thorne 9-4 Bernard Bennett _NEWLINE_ Roy Andrewartha 9-3 Pat Houihan _NEWLINE_ Doug Mountjoy 9-5 John Barrie _NEWLINE_ Rex Williams 9-8 Terry Griffiths _NEWLINE_ John Dunning 9-3 David Greaves _NEWLINE_ John Virgo 9-4 Ray Edmonds _NEWLINE_ David Taylor 9-2 Maurice Parkin _NEWLINE_ Jim Meadowcroft 9-5 Jackie Rea'